Document ID: 32011R0499

KOMISIJAS ĪSTENOŠANAS REGULA (ES) Nr. 499/2011
(2011. gada 18. maijs),
ar kuru groza Komisijas Regulu (ES) Nr. 945/2010, ar ko pieņem plānu par tādu resursu sadalījumu dalībvalstīm, kas jāiekļauj 2011. budžeta gadā pārtikas piegādei no intervences krājumiem vistrūcīgākajām personām ES, un atkāpjas no dažiem noteikumiem Regulā (ES) Nr. 807/2010
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta f) un g) punktu saistībā ar tās 4. pantu,
ņemot vērā Padomes 1998. gada 15. decembra Regulu (EK) Nr. 2799/98, ar ko nosaka eiro agromonetāro režīmu (2), un jo īpaši tās 3. panta 2. punktu,
tā kā:
(1)
Vairākas dalībvalstis ir informējušas Komisiju saskaņā ar 3. panta 5. punktu Komisijas 2010. gada 14. septembra Regulā (ES) Nr. 807/2010, ar ko nosaka sīki izstrādātus noteikumus pārtikas piegādei no intervences krājumiem vistrūcīgākajām personām Savienībā (3), par to, ka tās nespēs izmantot noteiktus produktu daudzumus, kas tām piešķirti saskaņā ar 2011. gada plānu, kas pieņemts ar Komisijas Regulu (ES) Nr. 945/2010 (4).
(2)
Saskaņā ar 3. panta 5. punktu Regulā (ES) Nr. 807/2010 Komisija var piešķirt pieejamos līdzekļus citām dalībvalstīm, atkarībā no to lūgumiem un tā, vai tās efektīvi izlietojušas to rīcībā nodotos produktus, kā arī ņemot vērā iepriekšējo finanšu gadu piešķīrumus.
(3)
Šī 2011. gada plāna pārskatīšana notiek laikā, kad valstu administratīvajiem pasākumiem plāna īstenošanai būtu jātuvojas noslēgumam, tāpēc ir lietderīgi neņemt vērā pārdalītos daudzumus, lai aprēķinātu, vai dalībvalstis ir ievērojušas pienākumu, kas noteikts Regulas (ES) Nr. 945/2010 5. panta pirmajā daļā un Regulas (ES) Nr. 807/2010 3. panta 2. punkta otrajā daļā par 70 % labības izņemšanu līdz tajā norādītajiem termiņiem.
(4)
Tāpēc attiecīgi būtu jāgroza Regula (ES) Nr. 945/2010.
(5)
Lauksaimniecības tirgu kopīgās organizācijas pārvaldības komiteja tās priekšsēdētāja noteiktajā termiņā nav sniegusi atzinumu,
IR PIEŅĒMUSI ŠO REGULU.
1. pants
Regulu (ES) Nr. 945/2010 groza šādi:
a)
Regulas 5. pantā pievieno šādu daļu:
“Attiecībā uz 2011. gada sadales plānu šā panta pirmo punktu un Regulas (ES) Nr. 807/2010 3. panta 2. punkta otrās daļas pirmo teikumu nepiemēro šādiem Somijā uzglabātu graudaugu daudzumiem:
-
Itālijai piešķirtām 12 856 tonnām; un
-
Slovēnijai piešķirtām 306 tonnām.”
b)
I un III pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 18. maijā

Labels: 17
19
5
0
3
18